CELEX: 62012TN0325
Language: hu
Date: 2012-07-23 00:00:00
Title: T-325/12. sz. ügy: 2012. július 23-án benyújtott kereset — Hollandia kontra Bizottság

8.9.2012   
            
            
               HU
            
            
               Az Európai Unió Hivatalos Lapja
            
            
               C 273/21
            
         2012. július 23-án benyújtott kereset — Hollandia kontra Bizottság
   (T-325/12. sz. ügy)
   2012/C 273/36
   Az eljárás nyelve: holland
   
      Felek
   
   
      Felperes: Holland Királyság (képviselők: C. Wissels, J. Langer és M. de Ree meghatalmazottak)
   
      Alperes: Európai Bizottság
   
      Kérelmek
   
   A felperes azt kéri, hogy a Törvényszék:
   
               —
            
            
               semmisítse meg az SA.28855 (N 373/2009) (ex C 10/2009 és N 528/2009 — Hollandia/ING — szerkezetátalakítási támogatás) ügyben 2012. május 11-én hozott, SG-Greffe (2012) D/3150 bizottsági határozatot; és
            
         
               —
            
            
               a Bizottságot kötelezze a költségek viselésére.
            
         
      Jogalapok és fontosabb érvek
   
   Keresete alátámasztása érdekében a felperes három jogalapra hivatkozik.
   
               1.
            
            
               Az első, a védelemhez való jog és a gondoskodás elvének a megsértésére alapított jogalap
               
                           —
                        
                        
                           A Bizottság nem hozhatta volna meg a megtámadott határozatot anélkül, hogy Hollandiának lehetőséget nyújtott volna azon okokkal kapcsolatos véleményének a kifejtésére, amelyekből a Bizottság a határozatában arra a következtetésre jutott, hogy Hollandia támogatást nyújtott az ING-nek annyiban, amennyiben módosított visszatérítési feltételekben állapodtak meg.
                        
                     
                           —
                        
                        
                           Mindenestre a Bizottság megsértette a gondoskodás elvét annyiban, amennyiben anélkül hozta meg a határozatot, hogy Hollandiának a Törvényszék előtti azon korábbi eljárás során előadott érvelését figyelembe vette volna, amely a T-29/10. és T-33/10. egyesített ügyekben hozott ítélet meghozatalához vezetett, amelyben a Törvényszék ezen érvelést követte.
                        
                     
         
               2.
            
            
               A második, az EUMSZ 107. cikknek a megsértésére alapított jogalap
               
                           —
                        
                        
                           A határozat sérti az EUMSZ 107. cikket, mivel a Bizottság e határozat 213. pontjában tévesen állapította meg, hogy a visszatérítési feltételek módosítása állami támogatásnak minősül.
                        
                     
         
               3.
            
            
               A harmadik, az EUMSZ 107. cikknek, az eljárási szabályzatnak és az EUMSZ 266. cikknek a megsértésére alapított jogalap
               
                           —
                        
                        
                           A Bizottság nem hajtotta szabályszerűen végre a Törvényszék 2012. március 2-i ítéletét, és megsértette az EUMSZ 107. cikket, az eljárási szabályzatot és az EUMSZ 266. cikket annyiban, amennyiben e határozatban a tőkejuttatás jóváhagyását ugyanazon kiegyenlítő intézkedésekhez kötötte, mint az első, 2009. évi határozatban (amelyet a Törvényszék a 2012. március 2-i ítéletében megsemmisített), bár a támogatás általa felajánlott mértéke 2 milliárd euróval kevesebb volt.